**Tatiana Țîbuleac**, nada en Chisináu o 15 de outubro de 1978, é unha escritora, xornalista e tradutora moldova-romanesa.

Traxectoria
-----------

Tatiana Țîbuleac naceu na capital de Moldavia, Chisinau. O seu pai era xornalista e a súa nai editora, polo que creceu rodeada de libros e xornais e afeccionouse pronto á lectura.

Estudou xornalismo e comunicacións na Universidade Estatal de Moldavia e durante eses anos xa empezou a colaborar con diversos medios en calidade de tradutora, correctora e reporteira.

En 1995 Țîbuleac empezou a traballar no xornal FLUX, de gran difusión nesa época en Romanía. Pouco despois tivo a súa propia columna, chamada "Povești adevărate" ("Historias verdadeiras").

Catro anos máis tarde pasou a traballar na televisión, nunha canle moldova chamada Pro TV Chișinăou, onde comezou como reporteira e posteriormente foi presentadora. Nalgunha ocasión comentou que no seu traballo tentaba escribir sobre persoas diferentes e non famosas, porque as atopaba máis interesantes. De feito, adoitaba dedicar días a coñecer persoas pobres, con enfermidades e en xeral con problemas sociais sobre os que despois escribir.

En 2007 deixou o xornalismo e trasladouse a París en 2008. Segundo ela contou, veulle moi ben o cambio de vida para atopar un modo novo de escribir. 

Publicou en Moldavia o seu primeiro libro *Fabule Moderne*, en 2014. Trátase dunha colección de 50 historias curtas sobre a migración. O libro tivo a súa orixe por mor de varias publicacións en Facebook, feitas co propósito de inspirar as persoas que vivían lonxe do seu fogar e falar sobre a migración desde unha perspectiva diferente. As opinións e os debates xerados na rede social fixeron de *Fábulas modernas* un fenómeno dos máis populares aquel ano.

A súa primeira novela *Vara în care mama a avut ochii verzi* publicouse en 2017. Segundo algúns medios, "unha crúa e íntima reflexión sobre as relacións maternofiliales que apela á forza do amor e o perdón" e tamén a crítica destacou a poesía que destila o estilo descarnado da autora. A novela gañou múltiples premios literarios e foi traducida ao francés e ao español. En Bucarest fíxose unha obra de teatro da novela.

En 2018 publicou a súa segunda novela *Grădina de sticlă* pola que lle concederon o Premio da Unión Europea de Literatura.

Obras
-----

* 2014 *Fabule Moderne*
* 2017 *Vara în care mama a avut ochii verzi* (traducido ao galego como *O verán no que miña nai tivo os ollos verdes*)
* 2018 *Grădina de sticlă*

Premios
-------

* 2020. Premio As Librarías Recomendan (CEGAL)
* 2019. Premio Cálamo *Libro do ano 2019* por *El verano que mi madre tuvo los ojos verdes*.
* 2019. Libro do Ano das Librarías de Madrid (Finalista)
* 2018. Premio da Unión de Escritores Moldavos (Romanía)
* 2019. Premio Observator Cultural (Romanía)
* 2019. Premio Lyceum (Romanía)
* 2019. Premio de Literatura da Unión Europea.

Notas
-----

1. 1 2 3 4 5  "Tatiana Țîbuleac, from passionate reporter to successful writer" (en inglés). 2019-09-02. Consultado o 2020-11-04.
2. 1 2  "Radio Romania International - Tatiana Tibuleac, premio Cálamo". Consultado o 2020-11-05.
3. ↑  "Tibuleac-Tatiana.-Gradina-de-sticla.pdf". Consultado o 2021-03-31.
4. ↑  "IMPEDIMENTA » El verano en que mi madre tuvo los ojos verdes". Consultado o 21 de febreiro de 2020.
5. ↑  Andrés Seoane (2019-04-18). "Tatiana Tibuleac: "Siempre hay tiempo para hacer las paces, incluso con los muertos"" (en castelán). Consultado o 2020-11-05.
6. ↑  EFE, Agencia (2019-03-15). "Tatiana Tibuleac, la exitosa autora moldava que no sabe escribir de amor" (en castelán). Consultado o 2020-11-05.
7. ↑  "III Edición Rodando Páginas. Los libros van a las pantallas." (PDF).
8. ↑  "11th edition of the European Union Prize for Literature (EUPL) – Librebook" (en inglés). Consultado o 2022-03-26.
9. 1 2  "Tatiana Țîbuleac | EU Prize for Literature". Arquivado dende o orixinal o 24 de xaneiro de 2020. Consultado o 21 de febreiro de 2020.
10. ↑  "Radio Romania International - "Observator Lyceum", a project carried out by Observator Cultural". Consultado o 2020-11-05.

Véxase tamén
------------

### Ligazóns externas

* Entrega Premios Cálamo 2019

|  |  |
| --- | --- |
| Control de autoridades | 
* Wd: Q78669704
* WorldCat
* VIAF: 5236150033043311180008
* BNF: 17746247t
* GND: 1136755497
* IMDb: nm2804169
* ISNI: 0000000474212831
* LCCN: nb2015004435
* NKC: jo20211115037
* SUDOC: 22939115X

 |